Есьман

**Есьман** (*Эсьман*, *Эсман*), **Ясьман** (*Яшман*), **Ешман** — мужчынскае імя і вытворнае ад яго прозьвішча.

## Паходжаньне

Есьман — беларуская форма германскага імя Эшман (Eschmann, Ascman, Asman, Esmann). Іменная аснова аск- (эш-, эс-) (імёны ліцьвінаў Яскольд, Яшмант; германскія імёны Askold, Eschmunt) паходзіць ад германскага askiz 'ясень, ясеневая дзіда', а аснова -ман- (імёны ліцьвінаў Мангерд, Арман, Дзерман; германскія імёны Mangerðr, Arman, Derman) паходзіць ад гоцкага manna, германскага man 'чалавек'.

У Польшчы адзначаецца прозьвішча Есьмян (Jeśmian).

Варыянты імя ў гістарычных крыніцах: *Семен Ясманович* (26 красавіка 1388 году); *Josmannus* (11 ліпеня 1392 году); *Michal Jasmanowicz… Hryczko Jasmanowicz* (15 траўня 1432 году); *Ясману Ходково Разоновича именье*, *Грицку Ясмановичу Крюковъци а Жорнъвища, а Погребища, а Ратов* (1440—1492 гады); *Борису Ясмановичу потверженье… Борису Ясмановичу Глухов* (9 лістапада 1449 году); *Ясмановы дети* (1484 год); *Ивашко Ивашъковичь Есмановичь* (1512 год); *Быховцом, Тишку, а Андрею, а Есману, а Мелеху* (8 студзеня 1517 году); *дворане нашы Тишко а Андреи а Есманъ а Мелехъ Быховцы* (17 красавіка 1517 году); *Ивашко Есмановичъ*, *Глебъ Есмановичъ*, *Есман а Щасныи Быховъцы* (1528 год); *панъ Иванъ Есманъ* (11 і 30 сакавіка, 28 красавіка, 16 траўня 1533 году); *панъ Глебъ Есманъ* (20 сакавіка 1533 году, 3 і 18 траўня 1534 году, 1 студзеня 1539 году); *панъ Иванъ а панъ Глебъ Есмановичи* (26 сакавіка 1533 году); *панъ Глебъ Есмановичъ* (15 лістапада 1533 году, 23 красавіка 1534 году); *бояр вилькомирских: Матея Есмановича а Яна Ленартовича* (6 кастрычніка 1546 году); *Jasmann, secretario vacante officio cancellariatus Lithvaniae* (1549 год); *пана Глеба Есмана* (1551 году); *boyar Iwana a Jeszmana Hryssanowiczow* (1558 год); *Павелъ Есмановичъ*, *Янъ Есманъ*, *Федоръ Лецко Есманъ*, *Глебова Есмановая Марина… Давыдъ Есманъ* (1567 год); *славутному пну Кузме Есмановичу, бурмистру места [[Магілёў|Могилевского]]* (17 чэрвеня 1579 году); *Jan Jesman Synkowski* (23 верасьня 1606 году); *Paweł Jeśman* (27 красавіка 1617 году); *Krzys(z)tof Jeśman, kasztell(an) nowog(ródzki)* (28 ліпеня 1672 году); *Kazimierz Jesmon* (1694 год); *Jan Jasmonowicz* (каля 1709 году); *Joschmannus Joh., [[Слуцак|Sluzko]]-[[Ліцьвіны|Lithvan.]]* (1717 год); *Katarzyna Jaszmanówna* (1725 год); *Maciey Jeśman, Podczaszy Pttu Upickiego* (24 кастрычніка 1765 году); *Jakub Esmanowicz* (1802 год); *Helena Jasman* (1803 год); *Леонъ Эсьманъ* (1853 год); *Jeśman Casimirus* (1871 год); *Eśman Jan* (лістапада 1875 году); *Jeśmanowicz Jadwiga z Nowodworskich* (9 жніўня 1893 году).

## Носьбіты
* Міхайла і Грышка Есьманавічы — літоўскія баяры, якія засьведчылі Другую Хрыстмэмэльскую ўмову (1432 год)
* Грыцька Ясьманавіч — літоўскі баярын, які атрымаў наданьне ад вялікага князя Казімера
* Івашка Івашкавіч Есьманавіч — літоўскі баярын, які ўпамінаецца ў 1512 годзе
* Есьман Быхавец — эйшыскі баярын, які ўпамінаецца ў 1517 годзе і ў попісе войска Вялікага Княства Літоўскага 1528 году
* Івашка Есьманавіч — літоўскі баярын, які ўпамінаецца ў попісе войска ВКЛ 1528 году
* Глеб Есьманавіч — наваградзкі баярын, які ўпамінаецца ў попісе войска ВКЛ 1528 году
* Іван Есьманавіч — полацкі баярын, які ўпамінаецца ў 1533 годзе
* Глеб Есьманавіч — полацкі баярын, які ўпамінаецца ў 1533—1539 гадох
* Мацей Есьманавіч — вількамірскі баярын, які ўпамінаецца ў 1546 годзе
* Іван і Ешман Грысанавічы — гарадзенскія баяры, якія ўпамінаюцца ў 1558 годзе
* Ян Есьман — баярын Дарагічынскага павету Падляскага ваяводзтва, які ўпамінаецца попісе войска Вялікага Княства Літоўскага 1567 году
* Марта Глебаўна Есманаўна Станіславава Скопава — вількамірская зямянка, якая ўпамінаецца ў 1607 годзе
* Даміян і Мікалай Ешманы (Demian Jeszman, Mikołay Jeszmon) — электары караля польскага і вялікага князя літоўскага Ўладзіслава Вазы ад Наваградзкага ваяводзтва Вялікага Княства Літоўскага
* Крыштап Ешман (Krzysztof Jeszmon) — электар караля польскага і вялікага князя літоўскага Ўладзіслава Вазы ад Полацкага ваяводзтва Вялікага Княства Літоўскага
* Самуэль Ешман (Samuel Jeszmon) — электар караля польскага і вялікага князя літоўскага Ўладзіслава Вазы ад Менскага ваяводзтва Вялікага Княства Літоўскага
* Крыштап Есьман ( 1697) — дзяржаўны дзяяч Вялікага Княства Літоўскага, кашталян менскі
* Канстантын Глябовіч (зь Глябовічаў) Есьман — дзяржаўны дзяяч Вялікага Княства Літоўскага, будаўнічы полацкі ў 1689—1732 гадох
* Ян Есьман — дзяржаўны дзяяч Вялікага Княства Літоўскага, канюшы берасьцейскі ў 1690—1701 гадох
* Канстантын Альбрэхт Есьман — дзяржаўны дзяяч Вялікага Княства Літоўскага, падстолі амсьціслаўскі ў 1683—1686 гадох
* Караль Есьман — дзяржаўны дзяяч Вялікага Княства Літоўскага, падчашы амсьціслаўскі ў 1689 годзе
* Ян Ясмановіч (*Jan Jasmonowicz*) — навучэнец Папскай сэмінарыі ў Вільні ў пачатку XVIII стагодзьдзя
* Станіслаў Есьман — дзяржаўны дзяяч Вялікага Княства Літоўскага, падчашы амсьціслаўскі ў 1715—1727 гадох

Эсьманы (Eśman) — літоўскі шляхецкі род зь Віленскага павету.

Есьманы (Jeśman) гербу Корчак — літоўскі шляхецкі род зь Віленскага павету і ваколіцаў Камаяў.

Есьманы-Глябовічы — літоўскі шляхецкі род.

Эсман (Esman) гербу Корчак — літоўскі шляхецкі род з ваколіцаў Дзісны.

Есман (Jesman) — прозьвішча, зафіксаванае ў XIX стагодзьдзі ў ваколіцах Сувалкаў.

На 1909 год існаваў засьценак Эсьмонаўшчына (Эсьманоўшчына) у Барысаўскім павеце Менскай губэрні.

На гістарычнай Меншчыне існуе вёска Есьманы, на гістарычнай Амсьціслаўшчыне — Ясьманава, на гістарычнай Аршаншчыне — Эсьмоны. Назву Ясьманаўцы маюць вёскі на гістарычнай Меншчыне.

## Глядзіце таксама
* Аск
* Ман

## Крыніцы

Катэгорыя:Мужчынскія імёны